|  |  |
| --- | --- |
| **PITANJA** | **ODGOVORI** |
| 1. **S obzirom da nam je u tijeku donošenje rebalansa proračuna bitno nam je da nam odgovorite hoće li  ministarstvo spuštati sredstva na žiro račune nositelja projekta, i ukoliko ne, na koji način će se vršiti isplata?** | Korisnik mora imati ili zaseban knjigovodstveni račun samo za projektna sredstava, ili jasno šifriran računovodstveni i knjigovodstveni sustav (koji omogućuje identifikaciju i praćenje projektnih izdataka korištenjem šifri). Podaci o bankovnom računu projekta navode se u Posebnim uvjetima ugovora. Sredstva osigurana Ugovorom između Korisnika i Posredničkog tijela razine 1 te Posredničkog tijela razine 2 uplaćuju se na bankovni račun korisnika, sukladno članku 10., tč.10.2. Posebnih uvjeta ugovora. |
| 1. **Tko sklapa ugovor s pomoćnikom i u kojem obliku (ugovor o djelu/ugovor o radu)?** | U Uputama za prijavitelje nije određen način na koji će prijavitelj/partner podugovoriti pomoćnika učenicima s teškoćama.  Odredbom članka 10., stavka 1. Zakona o radu (NN 149/09, 61/11, 82/12 i 73/13) propisano je da se ugovor o radu može iznimno sklopiti na određeno vrijeme koje je određeno rokom, izvršenjem određenog posla ili nastupanjem određenog događaja. Odredbom stavka 2., citiranog članka propisano je da ako je ugovor o radu iz stavka 1. sklopljen u trajanju dužem od tri godine, poslodavac s istim radnikom ne može sklopiti sljedeći uzastopni ugovor o radu na određeno.  S obzirom da je u projektu navedeno vrijeme trajanja projekta od 12 mjeseci, a angažman pomoćnika na projektu se veže uz neposredan rad s učenikom s teškoćama tijekom školske godine, slijedom navedenog ne postoji pravna zapreka za zasnivanje ugovora o radu na određeno sukladno odredbama navedenog Zakona uz navedena ograničenja.  Upute za prijavitelje navode iznos za rad pomoćnika učenicima s teškoćama 25kn neto po satu na osnovu kojeg se ugovor može realizirati. |
| 1. **U kojem obliku je potrebno dostaviti dokumentaciju** **Statut ili akt o osnivanju, Izvadak iz sudskog registra, Rješenja o primjerenom programu školovanja učenika  u izvorniku, ovjerena preslika, preslika ili kopija iz službenog glasila gdje se objavljuju?** | Sukladno Uputama za prijavitelje svu navedenu dokumentaciju je dovoljno dostaviti u neovjerenoj preslici. |
| 1. **Na stranici 29-30 Uputa za prijavitelje navedeno je da bi se utvrdila prihvatljivost prijavitelja i partnera iz točke 4.1 prijavitelj i partner(i) trebaju priložiti dodatnu dokumentaciju za točke od 1. Do 6.  U točci 4.1 kriteriji prihvatljivosti prijavitelja i partnera nisu navedene točke iz str 29-30, već je točka 4.1 razrađena je na pod točke 4.1.1., 4.1.2., 4.1.3., 4.1.4. Molim vas pojašnjenje.** | Upute za prijavitelje navode potrebu dostavljanja dodatne dokumentacije kako bi se utvrdilo sljedeće iz točke 4.1: prihvatljivost prijavitelja (4.1.1.), uvjeti prihvatljivosti prijavitelja (za točke 1.-6., 4.1.2), prihvatljivost partnera (4.1.3.) |
| 1. **Postoji li template suglasnosti roditelja s uključivanjem pomoćnika u neposredan rad s njihovom djecom (za svako dijete koje je uključeno u popis učenika/korisnika s teškoćama kojima će se na razini pojedine ustanove pružati usluga pomoćnika – točka a)?** | Ne postoji obrazac za suglasnost roditelja s uključivanjem pomoćnika u neposredan rad s njihovom djecom. |
| 1. **U pozivu za dostavu prijedloga stoji da je planirano trajanje projekta 12 mjeseci.**   **Kako u projektu moramo navesti održivost projekta interesira nas da li će MZOS osigurati sredstva (financiranje ili sufinanciranje) za nastavak ovog projekta?** | Prijavitelj u projektnom prijedlogu treba iskazati na koji će način osigurati održivost projektnih rezultata (financijski/institucionalno).  Ministarstvo planira kao i dosad kroz nacionalna sredstva osigurati financijsku potrebu za pomoćnicima za učenike s teškoćama. |
| 1. **U Uputama stoji da prijavitelji mogu biti samo Osnivači osnovnih i srednjih škola (javnih i privatnih škola s pravom javnosti) dok civilne organizacije mogu biti samo partneri.**   **Može li civilni sektor biti nositelj projekta samostalno.** | Ne. U Uputama je jasno navedeno tko je prihvatljivi prijavitelj, a tko su prihvatljivi partneri. Odnos i ulogu između prijavitelja i partnera određuju prijavitelj i partner te iste reguliraju Sporazumom o partnerstvu. |
| Je li prihvatljiv ovaj scenarij za prijavu na natječaj **Prijavitelj: županija (kao osnivač osnovnih i srednjih škola sa svog područja)**  **Partneri: osnovne i srednje škole sa područja županije (osnivač županija)**  **Partneri: škole grada (osnivač grad)** | Da. Upute za prijavitelje navode kao **prihvatljive prijavitelje**: *osnivače osnovnih i srednjih škola (javnih i privatnih s pravom javnosti);*  **Prihvatljivi partneri**: *osnivači osnovnih i srednjih škola (javnih i privatnih s pravom javnosti); organizacije civilnog društva čija je jedna od osnovnih djelatnosti usmjerena na područje skrbi o učenicima s teškoćama; ustanove za obrazovanje odraslih, visoka učilišta; agencije nadležne za odgoj i obrazovanje; agencije za posredovanje pri zapošljavanju/područni uredi Hrvatskog zavoda za zapošljavanje; lokalne i regionalne razvojne agencije; redovite i posebne osnovnoškolske/srednjoškolske ustanove*  Izmjenom Poziva od 9. lipnja 2014. godine, prihvatljivi partneri su i *osnivači osnovnih i srednjih škola (javnih i privatnih s pravom javnosti)* |
| 1. **Hoće li se projekt u nekim slučajevima odobravati u određenom postotku financiranja ili će u svakom slučaju biti osigurana sva zatražena sredstva? Npr. Ukoliko mi projektom zatražimo 1.500.000 kuna, hoćemo li zatražena sredstva dobiti u potpunosti ili će taj iznos biti manji od zatraženog.** | U Uputama za prijavitelje, dijelu *3.1. Iznos raspoloživih bespovratnih sredstava,*  navedeno je da se projekti mogu financirati u iznosu do **100% prihvatljivih troškova**. Nadalje, u dijelu *6.4. Provjera prihvatljivosti,* između ostalog, izvršit će se provjera jesu li ispunjeni svi uvjeti za financiranje određujući maksimalan iznos prihvatljivih troškova projekta. Proračun koji uspješni prijavitelji predlože mora biti ispravljen u smislu **aritmetičkih pogrešaka** ili **neprihvatljivih troškova** prije potpisivanja Ugovora o dodjeli bespovratnih sredstava.  Međutim, molim obratite pozornost na slijedeći tekst naveden u dijelu 6.5. Odluka o financiranju*: ‘’U slučaju da raspoloživa financijska sredstva nisu u potpunosti iscrpljena, no preostala sredstva nisu dostatna za financiranje utvrđenog iznosa prihvatljivih troškova projekta na popisu rangiranih projektnih prijedloga Odbora za odabir, prijavitelju će biti ponuđeno da osigura vlastito sufinanciranje projekta kako bi se premostio manjak sredstava. U slučaju da prijavitelj nije u mogućnosti osigurati*  *dodatna sredstva s njim se neće sklopiti Ugovor o dodjeli bespovratnih sredstava, već će se financiranje ponuditi sljedećem kandidatu na popisu. ‘’* |
| 1. **Koji je optimalan broj partnera na projektu? No je li prihvatljivo i za evaluatore relevantno ukoliko budemo imali za partnere primjerice 17 škola od kojih u nekima imamo angažiranog samo jednog pomoćnika?** | U okviru ovog poziva za dodjelu bespovratnih sredstava prijavitelj može djelovati samostalno ili u partnerstvu. Upute za prijavitelje ne specificiraju optimalan broj partnera na projektu.  U dijelu 6.3. odabir, Odbor za odabir projekata će sukladno kriterijima odabira vršiti ocjenjivanje projektnih prijedloga. |
| 1. **Možemo li imati suradnike na projektu i gdje njih možemo navesti?** | U Uputama za prijavitelje nije navedena definicija suradnika. Podjelu uloga i odgovornosti u provedbi projekta prijavitelj treba izvršiti u skladu s kriterijima navedenim u Uputama. |
| 1. **Uzimate li u obzir prebivalište učenika, budući da u dokumentaciji taj podatak nije naveden. Napominjem da ukoliko ćete i to uzimati u obzir, u problemu će biti učenici koji idu u škole u općinama/gradovima u kojima nemaju prebivalište.  Vodeći se time da osnivači prijavljuju projekt, za njih neće imati tko zatražiti pomoćnika.** | U Uputama za prijavitelje nije navedeno prebivalište učenika kao kriterij te se neće uzimati u obzir prilikom provjere prihvatljivosti. |
| 1. **Koliko minimalno dana osoba mora biti prijavljena na zavodu kako bi dobila status „nezaposlene osobe“?** | Status nezaposlene osobe određuje se sukladno nacionalnom zakonodavstvu (Zakon o posredovanju pri zapošljavanju i pravima za vrijeme nezaposlenosti - glava II. Evidencija nezaposlenih osoba i ostalih tražitelja zaposlenja ; Pravilnik o evidencijama hrvatskog zavoda za zapošljavanje – Članak 5.) |
| 1. **Ukoliko jedinica lokalne samouprave prijavi projekt sa tri osnovne škole, da li se moraju ispuniti tri izjave o partnerstvu odnosno sa svakom školom pojedinačno ili to može kroz jednu „zajedničku“ izjavu, s obzirom da je jedinica lokalne samouprave osnivač svih osnovnih škola?**   **S obzirom na zakon o zaštiti osobnih podataka je li dovoljno u prijavi projekta priložiti samo inicijale učenika ili su potrebniji detaljniji podaci, iako prema uputama za prijavitelje nije posebno određeno koju vrstu informacija popis učenika treba / može sadržavati?** | U okviru natječajne dokumentacije za ovaj Poziv priložen je Obrazac 3: Izjava o partnerstvu. Potpisuje se samo jedna Izjava koju prijavitelj potpisuje sa svim partnerima na projektu. |
| **14. Jesi li prihvatljive sljedeće aktivnosti pomoćnika učenicima s teškoćama u osnovnoškolskim i srednjoškolskim odgojno-obrazovnim ustanovama:**  **Ostanak i nakon nastave s učenikom i pomagati učeniku u učenju**  **Priprema van škole (kod kuće) materijala za rad s učenikom**  **Svakodnevna komunikacija pomoćnika s učiteljima, roditeljima, djelatnicama dnevnog centra za rehabilitaciju, itd..,**  **Sudjelovanje pomoćnika u sjednicama razrednog vijeća razreda koji pohađa učenik kojem se osigurava pomoćnik** | U uputama za prijavitelje navedena je aktivnost: *Rad/usluga pomoćnika učenicima s teškoćama u školskim aktivnostima tijekom odgojno-obrazovnog procesa u ustanovama i izvan-učioničkim oblicima nastave (aktivnosti pomoći u učenju, komunikaciji i socijalnoj uključenosti i aktivnosti u obavljanju školskih aktivnosti i zadataka)* što podrazumijeva da ukoliko postoji opravdana potreba za izvan-učioničkim i nastavnim oblicima učenja onda je aktivnosti prihvatljiva.  Priprema van škole (kod kuće) materijala za rad s učenikom – nije prihvatljiva aktivnost. Nastavni materijal za rad s učenikom priprema i izrađuje učitelj.  Svakodnevna komunikacija pomoćnika s učiteljima, roditeljima, djelatnicama dnevnog centra za rehabilitaciju, itd.., - prihvatljivo je u okviru njegovog neposrednog rada s učenicima s teškoćama i kroz aktivnosti diseminacije i senzibilizacije javnosti ali troškovi pomoćnika su isključivo vezani za njegov neposredni rad s učenikom s teškoćama.  Sudjelovanje pomoćnika u sjednicama razrednog vijeća razreda koji pohađa učenik kojem se osigurava pomoćnik – nije prihvatljiva aktivnost. Njegova obveza nije sudjelovanje na sjednicama. On surađuje sa stručnom službom i učitelj i ne mora biti prisutan na sjednicama. |
| 1. **Je li u okviru projekta predviđena / opravdana revizija i pripadajući troškovi?** | U Uputama za prijavitelje nisu predviđeni troškovi vanjske revizije. |
| 1. **Učenica osnovne škole na području naše županije upisana je nakon što je dosadašnje školovanje prošla u republici Sloveniji. Učenica ima adekvatna rješenja, uključujući i mišljenje o potrebi uvođenja pomoćnika u nastavi, no ona su izdana od mjerodavnih tijela Republike Slovenije. Je li ta dokumentacija pravovaljana?** | Dokumentacija Republike Slovenije pravovaljana je dokumentacija i ista će se uzeti u obzir prilikom provjere prihvatljivosti. |
| 1. **Mogu li se u sklopu projektnog prijedloga organizirati edukativne radionice za učitelje i stručne suradnike na temu rada sa djecom sa teškoćama u razvoju?** | Ne mogu. Sukladno poglavlju 4.2.3. Prihvatljive aktivnosti edukativne aktivnosti prihvatljive su samo kao:  *program uvođenja u rad pomoćnika sa svrhom osposobljavanja osoba koje su prošle selekciju za poslove pomoćnika učenicima s teškoćama treba biti realiziran kroz 20 sati tijekom prva dva mjeseca provedbe projekta…*  Moguće je provoditi aktivnost senzibilizacije javnosti/dionika/lokalne zajednice |
| 1. **S obzirom da se natječaj financira iz IPA alokacije za programsko razdoblje 2007. – 2013. G. Da li vrijedi pravilo da se projekt mora provesti do 31.12.2016., odnosno mogu li prijavitelji provesti projekta u razdoblju od ožujka 2015. Do ožujka 2016. Godine?** | U izmjenama Poziva na dostavu projektnih prijedloga od 10. lipnja 2014. godine navedeno je sljedeće**: 4.2.2. Trajanje -** *Planirano trajanje projekata je 12 mjeseci. Početak provedbe započinje danom početka projektnih aktivnosti povezanih s provedbom elemenata projekta, a nakon završetka roka za podnošenje projektnih prijedloga (od 8.srpnja 2014. godine).* |
| 1. **U poglavlju 6.4. Uputa za prijavitelje naveden je popis dodatne dokumentacije koju je prijavitelj dužan dostaviti. Kada ili do kada je prijavitelj dužan dostaviti  navedeno, u kojem trenutku projekta?** | Dodatna dokumentacija **dostavlja se uz prijavu na natječaj**. Sukladno Uputama za prijavitelje, poglavlje 5., prijava se smatra potpunom ukoliko sadrži sve prijavne obrasce i obvezne priloge kako je zahtijevano u pozivu na dostavu projektnih prijedloga i natječajnoj dokumentaciji:  - Prijavni obrazac A  - Izjava prijavitelja/partnera o ispunjavanju i prihvaćanju uvjeta natječaja  - Izjava o partnerstvu  - Dokumentacija sukladno poglavlju 6.4. – Provjera prihvatljivosti |
| 1. **Što se podrazumijeva pod terminom "nezaposlena osoba registrirana na tržištu rada" – odnosno da li će kod postupka selekcije pomoćnika biti potrebno priložiti potvrdu hrvatskog zavoda za zapošljavanje o statusu nezaposlene osobe?** | Termin „nezaposlena osoba registrirana na tržištu rada„ tumači se u skladu s nacionalnim zakonodavstvom kao osoba evidentirana u Zavodu za zapošljavanje prema mjestu prebivališta, odnosno boravišta.  Postupak selekcije pomoćnika za učenike s teškoćama nije specificiran u okviru Uputa za prijavitelje za ovaj poziv, međutim, potrebno je osigurati trag da je selekcija izvršena u skladu s kriterijima. |
| 1. **Budući da su upisi u 1. Razred osnovne škole  u lipnju 2014, da li se upisani  učenici s teškoćama  u 1. Razred u šk. Godini 2014/2015,  smatraju učenicima koji su uključeni u sustav?** | Ukoliko se za te učenike može dostaviti sva dokumentaciju zahtijevana u Uputama za prijavitelje onda se ti učenici smatraju uključenima u sustav. |
| 1. **Je li prihvatljiv trošak u projektu plaćanje putnih troškova osobama koje će sudjelovati u osposobljavanju za pomoćnike u nastavi ili isključivo putni troškovi vezani uz naknadu za rad pomoćnicima u preostalih 8 mjeseci školske godine, dakle po završetku osposobljavanja?** | Sukladno poglavlju 4.3.1. Uputa za prijavitelje pod dijelom A Izravni troškovi plaćanje putnih troškova osobama koje će sudjelovati u osposobljavanju pomoćnika u nastavi je prihvatljiv trošak:  *c) Troškovi rada ostalih osoba angažiranih na provedbi aktivnosti projekta (npr. izvoditelja programa osposobljavanja ili realizacije poslova selekcije kandidata u slučaju kad je izvoditelj ustanova partnera prijavitelju projekta – realizacija programa (prema dolje navedenom cjeniku****), troškovi dnevnica, smještaja, putovanja*** *itd.)* |
| 1. **Kao jedan od uvjeta za dobivanje asistenata navodite i rješenja o primjerenom obliku školovanja učenika s teškoćama. Kako u našoj brodsko-posavskoj županiji nije riješeno pitanje financiranje stručnjaka koji moraju dati mišljenja da bi kategorizacija bila potpuna, škole koje nemaju nekog od stručnjaka (moja škola konkretno nema defektologa) zbog nemogućnosti financiranja vanjskih stručnjaka kategorizacije odrađuju uz velike teškoće i vrlo usporeno te postoji veliki broj djece s teškoćama koji zbog toga nemaju rješenje. O tome smo često slali upite i pisali našem uredu državne uprave, još uvijek bez odgovora. U mojoj školi tako trenutno postoje učenici s hiperaktivnim poremećajem (o čemu postoji popratna dokumentacija psihijatra i/ili kliničkog psihologa i stručnog tima škole-pedagoga i psihologa) ali nemaju rješenja, a to su djeca koja zbog svojih teškoća imaju pravo na pomoć asistenta. Zanima hoće li i sada ta dokumentacija biti dovoljna ili ovaj projekt zahtjeva baš rješenja** | Sukladno Uputama za prijavitelje Rješenje je obvezna dodatna dokumentacija i učenik ga mora imati. |
| 1. **Može li udruga tjelesnih invalida Bjelovar, kao partner prijavitelju – osnivaču, biti izvoditelj programa osposobljavanja pomoćnika u nastavi sa zadanim elementima, kroz 20 sati?** | Može. Upute za prijavitelje u poglavlju 4.3.1. u dijelu A Izravni troškovi između ostalih navode slijedeće:  c) Troškovi rada ostalih osoba angažiranih na provedbi aktivnosti projekta (npr. izvoditelja  programa osposobljavanja ili realizacije poslova selekcije kandidata u slučaju kad je  izvoditelj ustanova partnera prijavitelju projekta – realizacija programa (prema dolje  navedenom cjeniku), troškovi dnevnica, smještaja, putovanja itd.) |
| 1. **Nakon potpisivanja Ugovora o dodjeli bespovratnih sredstava koji je rok za isplatu iznosa pred-financiranja u iznosu do 30% ukupne vrijednosti dodijeljenih bespovratnih sredstava?** | Isplata predujma i metode plaćanje bit će određeni u Ugovoru o dodjeli bespovratnih sredstava. |
| 1. **Grad Osijek planira na ovome projektu zaposliti trenutno nezaposlene dipl.učitelje, dipl. pedagoge i dipl.psihologe, kojih ima puno prijavljenih na našem područnom Zavodu za zapošljavanje, te medicinske tehničare za učenike čije su teškoće pretežno fizički uvjetovane. S obzirom da kandidati s diplomom iz pedagoške skupine zanimanja već posjeduju značajnu pedagošku izobrazbu, a med.tehničari značajnu medicinsku, te s obzirom da će eventualni dobiveni projekt iz ovog Poziva moći početi najranije 16. rujna 2014., je li moguće paralelno provoditi obuku pomoćnika i njihovo uvođenje u posao (htjeli bismo početi s projektom što prije moguće u odnosu na početak školske godine).** | Sukladno izmjenama natječajne dokumentacije za poziv br. HR2.2.04 Osiguravanje pomoćnika učenicima s teškoćama u osnovnoškolskim i srednjoškolskim odgojno-obrazovnim ustanovama Upute za prijavitelje u izmijenjenom obliku poglavalja **4. Trajanje projekata i razdoblje financiranja donose slijedeće:** Planirano trajanje projekata je 12 mjeseci. Početak provedbe započinje danom početka projektnih aktivnosti povezanih s provedbom elemenata projekta, a nakon završetka roka za podnošenje projektnih prijedloga (od 8.srpnja 2014. godine). |
| 1. **Mogu li krajnji korisnici ovoga projekta biti i roditelji učenika s teškoćama? Možemo li dio edukacije i senzibilizacije ciljati na njih?**   **U uputama za prijavitelje navedene su samo ciljne skupine, a nisu krajnji korisnici.** | Troškovi edukacije prihvatljiva su aktivnost **samo vezano uz edukaciju pomoćnika u nastavi** (4.2.3. Prihvatljive aktivnosti…. *program uvođenja u rad pomoćnika sa svrhom osposobljavanja osoba koje su prošle selekciju za poslove pomoćnika učenicima s teškoćama treba biti realiziran kroz 20 sati tijekom prva dva mjeseca provedbe projekta…).*  Što se tiče aktivnosti senzibilizacije, sukladno istom poglavlju (4.2.3.) **4. aktivnosti senzibilizacije javnosti/dionika/lokalne zajednice** su prihvatljive aktivnosti čije ciljne skupine mogu biti i roditelji (javnost). |
| 1. **Željeli bi kao partnera uključiti udrugu osoba s invaliditetom u čijem Statutu stoji da Udruga radi za osobe s invaliditetom, a u Izmjenama i dopunama Statuta stoji da radi za djecu i mlade. Da li ova udruga prihvatljiv partner u projektu budući da u uputama za prijavitelje stoji da su prihvatljiv partner „organizacije civilnog društva čija je jedna od osnovnih djelatnosti usmjerena na područje skrbi o učenicima s teškoćama“. Udruga ima širi spektar djelovanja nego što je traženo u uputama za prijavitelje, a logično je da uključuje i učenike s teškoćama, no voljeli bi da nam i vi potvrdite da li je prihvatljiva kao partner.** | Upute za prijavitelje kao partnere na projektu između ostalog navode organizacije civilnog društva čija je ***jedna od osnovnih djelatnosti*** usmjerena na područje skrbi o učenicima s teškoćama.  Ako Udruga zadovoljava ovaj kriterij onda je prihvatljiva kao partner. |
| 1. **Mogu li se isplaćivati honorari stručnim osobama koji su članovi udruge koja bi nam bila partner na projektu?** | Sukladno Uputama za prijavitelje, **dijelu 4.3. Prihvatljivost troškova** navode se prihvatljivi troškovi “*Troškovi rada osoba angažiranih na provedbi aktivnosti projekta: … c)* ***Troškovi rada ostalih osoba*** *angažiranih na provedbi aktivnosti projekta (****npr. izvoditelja programa osposobljavanja*** *ili realizacije poslova selekcije kandidata u slučaju kad je izvoditelj ustanova partnera prijavitelju projekta – realizacija programa (prema dolje navedenom cjeniku), troškovi dnevnica, smještaja, putovanja itd.)”.*  Napominjemo da **nije dozvoljeno podugovaranje** samih prijavitelja i partnera na projektu. |
| 1. **Mogu li se podugovoriti usluge konzultanta za provedbu projekta, ukoliko partner nema administrativne ili tehničke kapacitete?** | **Troškovi upravljanja projektom** navedeni su u dijelu *4.3.2. B Neizravni troškovi* *1. Troškovi upravljanja projektom (administrativno osoblje)*  *plaće sa svim pripadajućim porezima i davanjima na plaću i iz plaće;*  *troškovi vezani uz rad (prehrana, prijevoz, dnevnice za sastanke);*  *naknade plaće za koje poslodavac ne može dobiti povrat*  *iz drugih izvora (npr. bolovanje do 42 dana);*  *drugi osobni primici u skladu s važećim radnim zakonodavstvom (npr. regres). .*  Prijavitelj može za ove troškovi i podugovoriti osobu koja nije zaposlenik ustanove prijavitelja i/ili partnera.  Potrebno je imati u vidu da se prilikom evaluacije projektnih prijedloga, između ostalih kriterija, ocjenjuje i dio *Provedbeni kapaciteti prijavitelja i partnera*, u tablici *Kriterij odabira.* |
| 1. **Je li trošak angažiranja konzultantske tvrtke za samu prijavu na natječaj prihvatljiv trošak u projektu ?** | Ne. U Uputama za prijavitelje predmetni trošak nije naveden kao prihvatljiv. |
| 1. **Je li ograničen broj partnera na projektu?** | Broj partnera na projektu nije ograničen. |
| 1. **Kada je riječ o školama koje su nam partneri i koji za dokazivanje točke 1-2 dostavljaju Izvadak iz sudskog registra, je li isti dovoljan i za dokazivanje točke 5.?** | Jedan izvadak iz sudskog registra dovoljan je za provjeru prihvatljivosti po svim točkama (točka 1.-2. te točka 5.) |
| 1. **Obrazac 3. - popunjavamo na način da svi partneri potpisuju s nama isti obrazac ili za svakog partnera posebnog potpisujemo.** | U Obrascu 3 postoji mogućnost dodavanja svih partnera u isti obrazac, znači, potpisuje sa samo jedan Obrazac 3 u kojem se navode i potpisuju svi partneri zajedno. |
| 1. **Molimo objašnjenje za obrazac 2.**   **Naime upute su da se samo dijelovi sivo označeni u obrascu 2 odaberu, međutim kroz cijeli tekst Obrasca se proteže prijavitelj/partner te je moje pitanje je li potrebno kroz cijeli tekst odabrati prijavitelj odnosno partner što bi bilo logički s obzirom na izjavu koja se daje** | U obrascu 2. potrebno je odabrati dijelove u sivom i dijelove kroz tekst obrasca koji se odnose na prijavitelja ili partnera. Znači, kad prijavitelj potpisuje Izjavu iz obrasca 2. onda je potrebno kroz cijeli tekst odabrati *prijavitelj.* Isto vrijedi i za partnera. |
| 1. **Može li u projekt biti uključen učenik prvog razreda koji ima medicinsku dokumentaciju i rješenje o invalidnosti ?** | Upute za prijavitelje u poglavlju 6.4. navode popis obavezne dokumentacije koju je prijavitelj dužan dostaviti uz projektni prijedlog:   1. Popis učenika/korisnika kojima će se na razini pojedine odgojno-obrazovne ustanove   pružati usluga pomoćnika u nastavi (razdioba po školi)    b. ***Presliku rješenja o primjerenom programu školovanja za svakog učenika s teškoćama***  ***kojem će se osigurati pomoćnik ili, u slučajevima kad se u obrazloženju rješenja ne navodi/e***  ***točka/e orijentacijske liste vrste i stupnjeva teškoća u razvoju iz koje se može iščitati o kojoj***  ***se vrsti teškoće/a kod pojedinog učenika radi, bit će potrebno dostaviti mišljenje***  ***povjerenstva o utvrđivanju psihofizičkog stanja djeteta ili nalaz i mišljenje prvostupanjskog***  ***tijela vještačenja, tj. dokumentaciju koja je prethodila donošenju rješenja, a u skladu s***  ***kriterijima ciljne skupine ovoga poziva.***    c. Suglasnost roditelja s uključivanjem pomoćnika u neposredan rad s njihovom djecom  (za svako dijete koje je uključeno u popis učenika/korisnika s teškoćama kojima će se na  razini pojedine ustanove pružati usluga pomoćnika – točka a)    d. Imenovanje koordinatora iz reda stručnih suradnika škole – za svaku pojedinu školu za  koju je izražena potreba za pomoćnicima u okviru pojedinog projektnog prijedloga |
| 1. **Da li Grad Samobor kao Prijavitelj na natječaj ''Osiguravanje pomoćnika učenicima s teškoćama u osnovnoškolskim i srednjoškolskim odgojno-obrazovnim ustanovama'', mora voditi računa o Općim uvjetima koji se primjenjuju na projekte financirane iz strukturnih fondova i**   **Kohezijskog fonda EU u sklopu programa u razdoblju 2007.–2013., odnosno članka 7.4. koji govori o jamčenju trajnosti Projekta tijekom najmanje 5 godina nakon završetka istog? Skraćeno, da li Grad Samobor nakon završetka Projekta mora daljnjih 5 godina o svom trošku financirati Projekt u punom financijskom obimu?** | Članak 7. Točka 7.4. Općih uvjeta upućuje na članak 57. Opće uredbe br. 1083/2006.  Održivost projekta ne znači financiranje projekta određeni broj godina (5) nakon završetka njegove provedbe, već je to proces koji osigurava da se ciljevi i rezultati projekta nastavljaju i nakon što završi provedba određenog projekta. U slučajevima koji su navedeni pod a) i b) stavka 1. Članka 57. predmetne Opće uredbe EK zemlja članica ili upravljačko tijelo dužno je obavijestiti Komisiju o novonastalim okolnostima tj. ključnim promjenama vezano za projekt, a koje utječu na to tj. zahtijevaju da se od korisnika određenog projekta zatraži povrat sredstava dodijeljenih iz strukturnih fondova za financiranje tog projekta.  Sukladno navedenom, Grad Samobor ne mora nakon završetka projekta daljnjih pet godina o svom trošku financirati projekt u punom obimu, ali mora navesti i osigurati mjere za održivost projektnih rezultata. |
| 1. **Tko je prihvatljiviji nositelj Ugovora za pomoćnike u nastavi? Osnovne škole (koje bi onda bili i partneri na Projektu) u kojima bi pomoćnici i radili ili to može biti sam Grad Samobor kao prijavitelj na natječaj? S time da nam osnovne škole kojima smo osnivači ne bi onda bili partneri na projektu.** | Prijavitelj potpisuje Ugovor o dodjeli bespovratnih sredstava dok odnose s partnerima realizira potpisujući Sporazum o partnerstvu.  U Uputama nije određeno tko sklapa ugovor s pomoćnikom. Prijavitelj ili parnter mogu vršiti podugovaranja u projektu u skladu s odredbama nacionalnog zakonodavstva. |
| 1. **Zbog fizičke udaljenosti partnera (srednjih i osnovnih škola), da li je moguće da prijavitelj (županija) potpiše Sporazum o partnerstvu sa svakim partnerom posebno ili je potrebno potpisati sporazume zbirno, odnosno kao što je navedeno u predlošku?** | Sporazum o partnerstvu potpisuje prijavitelj sa svim partnerima zajedno. |
| 1. **S obzirom na izmjenu uvjeta natječaja, da li se 12 mjeseci trajanja projekta računa od 08.07.2014. do 07.07.2015.? tj. kada je posljednji dan prihvatljivosti troškova projekta?** | Sukladno izmjenama Uputa za prijavitelje, ***4. Trajanje projekata i razdoblje financiranja***  *Planirano trajanje projekata je 12 mjeseci.*  ***Početak provedbe započinje danom početka***  ***projektnih aktivnosti*** *povezanih s provedbom elemenata projekta, a nakon završetka roka za*  *podnošenje projektnih prijedloga (od 8.srpnja 2014. godine).*  Upute za prijavitelje ne određuju fiksni datum početka provedbe projekta. |
| 1. **Kako bi što preciznije odredili rokove za objavu natječaja za pomoćnike učenicima s teškoćama, kada će točno će biti objavljena Odluka o financiranju, s obzirom na izmjenu vremena prihvatljivosti troškova i trajanja projekta ?** | Sukladno Zajedničkim nacionalnim smjernicama Odluku o financiranju donosi Ministarstvo znanosti, obrazovanja i sporta najkasnije 120 dana od roka za prijavu projektnih prijedloga. U Uputama za prijavitelje navedeni su indikativni datumi procesa prijave i procjene, gdje je naveden **indikativni datum** Odluke o financiranju 1. rujna 2014. godine. |
| 1. **Da li je u projektu koji ima vrijednost veću od 758.000,00 kn nužno predvidjeti i vanjsku reviziju?** | Upute za prijavitelje ne navode obavezu vanjske revizije kao projektne aktivnosti unutar ovog Poziva. |
| 1. **S obzirom da se ocjenjuje održivost projekta, možete li mi reći da li angažirani pomoćnici u nastavi, kroz predmetni projekt, moraju nastaviti raditi još npr.5 godina nakon završetka projekta kod istog poslodavca odnosno da li postoji određeni vremenski period ili je to isključivo vezano za projektne rezultate koje mi sami navedemo?** | Ne. Navedeni pomoćnici ne trebaju nastaviti raditi narednih 5 godina nakon završetka postotka kod istog poslodavca nego je potrebno u Prijavnom obrascu A navesti mjere i način na koji će se osigurati održivost projektnih rezultata tj. opisati na koji način će se koristiti rezultati projekta kako bi se osigurala održivost. |
| 1. **Jesu li prihvatljivi troškovi ugostiteljskih usluga (ručak, sokovi, kava) za pomoćnike tijekom trajanja edukacije izvan 1.500,00kn, odnosno, iz čega se navedeni troškovi mogu financirati?** | **Troškovi ugostiteljskih usluga** navedeni u Uputama za prijavitelje mogu se vezati jedino za troškove vidljivosti i informiranja javnosti ( a time i aktivnosti vidljivosti i informiranja javnosti)pod dijelom *Troškovi vidljivosti i informiranja javnosti o provedbi projekta*:  *troškovi organizacije promotivnih aktivnosti (npr. najam prostora, audio-vizualnih pomagala itd.);*  ***materijalni troškovi koji su potrebni za organizaciju okruglih stolova, tiskovnih konferencija (npr. promotivni materijali, pozivi, ugostiteljske usluge****);*  *priprema, oblikovanje, prijevod, tisak promotivnog materijala i dostava;*  *uspostava i održavanje internetskih stranica;*  *troškovi oglasa, objava, odnosno zakupa medijskog prostora.* |
| 1. **Moraju li se dokumenti koji su navedeni u točki 6.4. Provjera prihvatljivosti Uputa za prijavitelje:**   **Točka 1.-2. Statut ili drugi važeći akt o osnivanju i Izvadak iz sudskog registra**  **Točka 3. Potvrda Porezne uprave o stanju duga koja ne smije biti starija od 30 dana računajući od datuma slanja prijave**  **točka 5. Izvod iz sudskog registra koji ne smije biti stariji od tri mjeseca računajući od datuma krajnjeg roka za dostavu projektnih prijedloga ili izjavu pod prisegom ili odgovarajuću izjavu osobe koja je po zakonu ovlaštena za zastupanje ispred nadležne sudske ili upravne vlasti (vidi čl. 68. st. 3 Zakon o javnoj nabavi (NN 90/11, 83/13, 114/13)**  **točke 4. I 6. Izjavu prijavitelja/partnera o ispunjavanju i prihvaćanju uvjeta natječaja (Obrazac 2.),**  **dostavljaju odmah kod prijave projekta (7. srpnja) ili se dostavljaju naknadno u procesu selekcije, kod provjere prihvatljivosti?** | Sukladno Uputama za prijavitelje navedeni dokumenti se moraju dostaviti zajedno s projektnom prijavom zaključno sa 7. srpnjem 2014. godine. |